|  |  |
| --- | --- |
|  | **Yn bresennol:** |
|  | |  |  |  | | --- | --- | --- | | **AELODAU** |  |  | | Paula O’Connor | PO | Cadeirydd | | Aimee Smith | AS | Is-gadeirydd | | Paul Wood | PW | Aelod o'r Pwyllgor | | Jon Wall | JW | Aelod o'r Pwyllgor | |
|  | |  |  |  | | --- | --- | --- | | **SWYDDOGION** |  |  | | Anwen Worthy | AW | Arweinydd Archwilio Heddlu De Cymru, Archwilio Cymru | | David Holloway-Young | DHY | Prif Swyddog Cyllid, Swyddfa Comisiynydd yr Heddlu a Throseddu | | David Williams | DW | Archwilio Cymru, Rheolwr Archwilio | | Donna Llewelyn | DL | Prif Arolygydd Sicrwydd ac Arolygu, Heddlu De Cymru | | Ffiona Roe | FR | Cyfarwyddwr TIAA – Llywodraeth Leol a Gwasanaethau Brys | | Ian Williams | IW | Cyfarwyddwr Cynorthwyol Cyllid Corfforaethol, Heddlu De Cymru | | Jonathon Maddock | JM | TIAA – Yn lle SG | | Lee Jones | LJ | Prif Weithredwr, Swyddfa Comisiynydd yr Heddlu a Throseddu | | Lucy Durnell | LD | Rheolwr Prosiect Datblygu Corfforaethol, Heddlu De Cymru | | Mark Travis | MT | Prif Gwnstabl Cynorthwyol – Pennaeth y Portffolio Cymorth Gweithredol, Heddlu De Cymru | | Nia Brennan | NB | Cyfarwyddwr Cynorthwyol Gwasanaethau Cyfreithiol ar y Cyd, Heddlu De Cymru | | Sophie Rees | SR | Swyddog Cymorth Cyllid a Grantiau, Swyddfa Comisiynydd yr Heddlu a Throseddu | |
| **1** | **Croeso** |
| **Cadeirydd** | Agorodd y Cadeirydd y cyfarfod a chroesawodd bawb. |
| **2** | **Ymddiheuriadau** |
| **Cadeirydd** | |  |  |  |  |  | | --- | --- | --- | --- | --- | | Martin Veale | | MV | Aelod o'r Pwyllgor | | | Mike Lewis | | ML | Aelod o'r Pwyllgor | | | Arron Norman | | AN | Rheolwr Cyllid a Chomisiynu, Swyddfa Comisiynydd yr Heddlu a Throseddu | | | Sian Filmer | | SF | Swyddog Gweithredol | | | Steen Gourlay | | SG | TIAA | | | Tina Williams | | TW | Swyddog Gweithredol i'r Prif Swyddog Ariannol (CC) | | | Umar Hussain MBE | UH | | | Prif Swyddog Ariannol, Heddlu De Cymru | |
| **3** | **Datganiad o Wrthdaro Buddiannau yn y Busnes sydd i'w gynnal** |
| **Cadeirydd** | Gwrthdaro sefydlog PW un o bensiynwyr yr heddlu. |
| **4** | **Cael Cofnodion a Chamau Gweithredu'r cyfarfod blaenorol a gynhaliwyd ar 13 Tachwedd 2025.** |
| **Cadeirydd** | Cytunwyd bod cofnodion y cyfarfod ffurfiol blaenorol ar 13 Tachwedd 2025 yn gofnod gwir a chywir.  Agorodd y Cadeirydd drafodaeth mewn perthynas â'r cofnod camau gweithredu. Cafodd y cynnydd sy'n cael ei wneud yn erbyn pob un o'r camau gweithredu presennol ei dderbyn gan y Pwyllgor a gellir ei symud i'r camau gweithredu a gwblhawyd.   * 263 – bydd IW yn mynd â'r cam gweithredu hwn i'r Grŵp Arian ym mis Mawrth 2025 ac yna'n rhoi diweddariad i’r Cyd-bwyllgor Archwilio wedi hynny. * 275 – rhoddir y cyflwyniad TGCh i'r cyfarfod anffurfiol ym mis Mawrth, cysylltu â'r Gofrestr Risg mewn perthynas â Diogelu Data. SR i edrych i weld pa eitemau a gollwyd o'r materion technegol yn yr hyfforddiant ar Seiberddiogelwch a gynhaliwyd ym mis Medi 2024. |
| **CAM GWEITHREDU** | **SR i ddiwygio'r cofnodion a'u hanfon i'w cyfieithu, ac yna byddant yn cael eu cyhoeddi ar wefan Swyddfa Comisiynydd yr Heddlu a Throseddu.**  **SR i ddiwygio'r cofnod camau gweithredu i gynnwys y diweddariadau uchod.** |
| **5** | **Cynllunio ac Adroddiadau Ariannol** |
| **5a** | **Dysgu ar ôl y prosiect ynglŷn ag Adrodd a Chyfrifon** |
| **IW/DW** | Rhoddodd IW drosolwg i'r pwyllgor o'r Dysgu ar ôl y Prosiect a gafwyd o Ddatganiadau Ariannol 2023/24 a oedd yn cynnwys y wybodaeth isod:   * Dogfen gydweithredol rhwng tîm Heddlu De Cymru ac Archwilio Cymru yw hon * Amserlenni 2023/24 – Cyflwynwyd y cyfrifon drafft ar 28 Mehefin 2024, cyflwynwyd y Cyfrifon Terfynol i'r Cyd-bwyllgor Archwilio ar 13 Tachwedd 2024 a chyhoeddwyd adroddiad archwilio diamod ar 18 Tachwedd 2024 ar gyfer y ddwy set o gyfrifon. Bodlonwyd pob un o'r terfynau amser statudol. * Materion yn codi mewn perthynas ag adroddiad ISA260 – cafodd prif ganfyddiadau'r archwiliad eu cywiro fel camddatganiadau * Yr hyn a weithiodd yn dda – Roedd AW a Heddlu De Cymru yn cytuno bod y cyfathrebu yn gyson ac yn effeithlon. Roedd y papurau gwaith o ansawdd da. Cynrychiolaeth dda yng nghyfarfodydd y Cyd-bwyllgor Archwilio. A mwy. * Yr hyn y gellid ei wella – Awgrymodd AW gyfnod archwilio byrrach ac amser rheolaidd ar y safle i ddatrys ymholiadau. Roedd AW a Heddlu De Cymru yn cytuno y gellid gwella ar yr oedi a'r anawsterau sy'n gysylltiedig â phrisiadau gyda chyfarfodydd rheolaidd yn cael eu trefnu â'r Prisiwr a sicrhau bod gwybodaeth yn rhesymegol wrth iddi ddod i law. Gofynnodd Heddlu De Cymru am fwy o fynediad i Inflo er mwyn i eraill lanlwytho gwybodaeth ac roedd AW yn anghytuno gan awgrymu bod Inflo eisoes yn orlawn a dryslyd. * Pwyntiau ynglŷn â Llythyrau Rheoli 2023/24 * Cylch Archwilio 2024/25 – Gwaith dros dro posibl ac ystyriaethau eraill   Ychwanegodd DW fod cryn dipyn o waith wedi'i wneud ar lunio'r cyfrifon a'r adroddiadau a chyfeiriodd unwaith eto at y gydberthynas waith da rhwng Heddlu De Cymru ac AW. Awgrymodd DW fod ychydig o faterion tebyg sy'n ymwneud â rheolaeth gyfrifyddu ar draws cyrff archwilio eraill.  Rhoddodd IW wybod i'r pwyllgor nad oedd y pecynnau cyfrifyddu awtomataidd a fabwysiadwyd gan heddluoedd eraill yn gweithio a'u bod wedi'u tracio'n ôl i brosesau arferol ers hynny. |
| **CAM GWEITHREDU** | **Dim** |
| **5b** | **Sesiwn friffio ar bennu cyllideb** |
| **DHY** | Rhoddodd DHY sesiwn friffio i'r pwyllgor ar y gyllideb refeniw arfaethedig a'r praesept a geisir ar gyfer 2025/26 sydd wedi'u cyflwyno i Banel yr Heddlu a Throseddu. Roedd y cyflwyniad hwn yn cynnwys y wybodaeth ganlynol:   * Pum Blaenoriaeth Cynllun Heddlu, Troseddu a Chyfiawnder y Comisiynydd * Trosolwg o'r galw a'r troseddau sy'n dod i mewn yn Heddlu De Cymru * Rhagolwg chwyddiant a chymharu Grant yr Heddlu a gafwyd yn y gorffennol a'r ffigur wedi'i addasu yn ôl chwyddiant sy'n dangos blwch o £3.8BN * Setliad Grant ar gyfer Heddlu De Cymru £243.5M * Rhagolygon Cyllidebol ac Ariannol 2025/26 Bwlch Cyllidebol o £15.5M * Dadansoddiad Cyllidebol 2025/26 – 2028/29 * Crynodeb o Arolwg y Praesept – mynegodd mwy na 2,400 o bobl ddiddordeb mewn cymryd rhan yn yr ymgynghoriad (1,567 a gwblhaodd yr arolwg, 126 o stondinau naid, 700 a gwblhaodd yr arolwg yn rhannol, 34 nad oeddynt yn gymwys am eu bod y tu allan i ardal Heddlu De Cymru). Cafwyd trafodaeth ynghylch meintiau sampl ac a oeddent yn gynrychioliadol (gweler y cam gweithredu) * Cynnig ar gyfer praesept 2025/26 – cynnydd o £2.17 y mis ar gyfer eiddo Band D (7.37%), £1.92 Band C, £1.69 Band B, £1.45 Band A. * Cyllideb 20256/26 £410.1M (Grant y Swyddfa Gartref £214.1M, Praesept £196.0M) * Cymeradwywyd Rhaglen Gyfalaf 4 Blynedd gwerth £147.1M hefyd |
| **CAM GWEITHREDU** | **Dadansoddiad o ganlyniadau'r ymgynghoriad i'w hanfon at yr aelodau** |
| **6** | **Gwasanaeth Archwilio Allanol Annibynnol (Archwilio Cymru)** |
| **6a** | **Diweddariad ar yr Archwiliad** |
| **DW** | Rhoddodd DW ddiweddariad i'r pwyllgor ar yr archwiliad allanol a oedd yn cynnwys y wybodaeth ganlynol:  **Archwiliad o Ddatganiadau Ariannol 2023/24** - Cynhaliwyd sesiwn Dysgu ar ôl y Prosiect ar 18 Rhagfyr 2024 er mwyn myfyrio ar archwiliad 2023/24 a rhoi unrhyw gamau gweithredu y cytunwyd arnynt ar waith cyn archwiliad 2024/25. Nodwyd pwyntiau dysgu allweddol yn yr Atodiad i'r Adroddiad ar yr Archwiliad o'r Cyfrifon. Cynhaliwyd sesiwn Dysgu ar ôl y Prosiect i Gymru gyfan ar 28 Ionawr 2025.  **Datganiadau Ariannol 2024/25** –  Cynllunio Archwiliad – Mae gwaith wedi dechrau ac mae trafodaethau ynghylch proffilio'r archwiliad wedi dechrau gyda'r tîm cyllid. Cynllun i gynnal rhai profion archwilio dros dro.  Archwiliad o'r Datganiadau Ariannol – cafodd y terfyn amser ar gyfer yr archwiliad a'r cyfrifon ar gyfer 2024/25 ei symud ymlaen i 31 Hydref 2025. Y terfyn amser ar gyfer cyflwyno'r cyfrifon drafft oedd 30 Mehefin.  Mae Cynllun Ffioedd 2025/26 sy'n amlinellu'r sail y mae Archwilio Cymru yn codi ffioedd ar ei chyfer bellach wedi'i gymeradwyo gan y Senedd. |
| **CAM GWEITHREDU** | **Dim** |
| **6b** | **Llythyr Rheoli – Atodiad i'r Adroddiad ar yr Archwiliad o'r Cyfrifon** |
| **DW** | Rhoddodd DW wybod i'r pwyllgor am y chwe argymhelliad a ddeilliodd o'r archwiliad o gyfrifon 2023/24.   1. Dibrisiant ac Oes Asedau – Blaenoriaeth Uchel – Rydym yn argymell bod Heddlu De Cymru yn adolygu oes asedau ar gyfer yr holl asedau tir ac adeiladau, ar y cyd â'r brisiwr, er mwyn cadarnhau bod oes asedau priodol yn cael ei ddefnyddio wrth gyfrifo dibrisiant ar gyfer datganiadau ariannol 2024-25. Dylai hyn hefyd gadarnhau bod Meddalwedd Rheoli Asedau CIPFA yn cyfrifo dibrisiant yn briodol lle mae gwariant ychwanegol neu amhariadau. 2. Arian Parod a Atafaelwyd - Blaenoriaeth Uchel - Dylai Heddlu De Cymru ystyried y dull rheoli a'r datgeliadau y bydd yn eu defnyddio ar gyfer arian parod a atafaelwyd o 2024-25 ymlaen ac ymgysylltu'n gynnar ag Archwilio Cymru er mwyn cadarnhau'r driniaeth hon ac unrhyw ddatgeliadau cysylltiedig. 3. Amseroldeb ac Ansawdd – Blaenoriaeth Uchel – Dylid ymgorffori trefniadau sicrwydd o ansawdd mwy cadarn yn y cynllun cau cyfrifon. 4. Absenoldebau a Gronnwyd – Blaenoriaeth Ganolig – Mae'r tîm cyfrifon ariannol yn ystyried a oes unrhyw newidiadau yn y dull neu'r polisi rheoli a ddylai arwain at newid y croniad a gyfrifwyd ar gyfer 2024/25. 5. Croniadau Gwariant – Blaenoriaeth Ganolig – Dylid adolygu gweithdrefnau ar gyfer ymgymryd â chroniadau ynni yn 2024/25, er mwyn sicrhau bod y cyfraddau y dydd a ddefnyddir yn cael eu cyfrifo a'u cymhwyso'n briodol. 6. Rheolaethau TG – Blaenoriaeth Ganolig – Dylid ystyried y pwyntiau a amlinellir yn y canfyddiadau yn ystod 2024/25.   Mae pob argymhelliad wedi'i dderbyn yn llawn gan y rheolwyr. |
| **CAM GWEITHREDU** | **Dim** |
| **7** | **Sicrwydd Archwilio Mewnol Annibynnol (TIAA)** |
| **7a** | **Adroddiad SICA** |
| **JM** | Mae adroddiad SICA yn rhoi diweddariad i'r Pwyllgor ar y materion sy'n dod i'r amlwg mewn perthynas â Llywodraethu, Risg a Rheolaeth Fewnol a chynnydd y gwaith y mae TIAA wedi'i gwblhau ar 11 Chwefror 2025.  Mae pedwar adroddiad wedi'u cwblhau ers y cyfarfod blaenorol:  Chwythu'r Chwiban – Sicrwydd Sylweddol  Adnabod Rhifau Ceir yn Awtomatig – Sicrwydd Sylweddol  Y Gyflogres – Sicrwydd Rhesymol  Uned Reoli Sylfaenol Morgannwg Ganol – Sicrwydd Rhesymol  Rhoddodd JM wybod i'r Pwyllgor am yr adran ar dudalen 1 o'r adroddiad sy'n nodi'r buddsoddiad yn nyfodol TIAA. Mae TIAA wedi croesawu tua 20 o hyfforddeion yn genedlaethol (tri yn yr ardal leol) a fydd yn cael hyfforddiant a noddir sy'n arwain at gymhwyster proffesiynol, a fydd yn sicrhau bod ganddynt yr adnoddau a'r cymorth angenrheidiol i ragori yn y proffesiwn archwilio mewnol ac, yn ei dro, bydd TIAA yn parhau i ddarparu gwasanaeth o safon uchel i sefydliadau.  Cadarnhaodd JM fod TIAA mewn sefyllfa dda i gwblhau’r cynllun archwilio erbyn diwedd mis Mawrth. |
| **CAM GWEITHREDU** | **Dim** |
| **7b** | **Adroddiadau Archwilio:** |
| **1**  **JM** | Adolygiad Sicrwydd o Chwythu'r Chwiban  Sicrwydd Sylweddol  1 Argymhelliad Gweithdrefnol - dylid egluro'r cyfnod adolygu ar gyfer polisi a gweithdrefn Chwythu'r Chwiban a diweddaru'r polisi er mwyn adlewyrchu'r eglurhad - I'w adolygu bob dwy flynedd, mae'r polisi bellach wedi'i ddiweddaru  1 Argymhelliad Gweithredol – Dylid ystyried manteision comisiynu arolwg staff annibynnol er mwyn cynnal prawf ‘tymheredd’ ar ddiwylliant canfyddedig cyflogeion yr Heddlu mewn perthynas â chwythu'r chwiban a'u hyder yn y broses  Nododd MT fod arolwg mewn perthynas ag Aflonyddu Rhywiol yn y gweithle wedi'i gynnal ledled y sector plismona yn y DU a ymdriniodd â'r holl faterion sy'n ymwneud â hygyrchedd chwythu'r chwiban. Felly, ni dderbyniwyd yr argymhelliad sy'n awgrymu y dylid cynnal arolwg. Gofynnodd MT am newid yn y broses am nad oedd wedi cael cyfle i weld yr adroddiad drafft. |
| **CAM GWEITHREDU** | **Fel pennaeth yr adran safonau proffesiynol byddai MT wedi hoffi gweld yr adroddiad hwn cyn cyrraedd cyfarfod y Cyd-bwyllgor Archwilio gan na fu unrhyw gais i dilysu na gwirio'r cywirdeb na'r cyfanrwydd.** **Diwygio prosesau i wirio'r adroddiadau hyn gyda phennaeth yr adran cyn cyrraedd cyfarfod y Cyd-bwyllgor Archwilio** |
| **2**  **JM** | Adolygiad Sicrwydd o Adnabod Rhifau Ceir yn Awtomatig (ANPR)  Sicrwydd Sylweddol  1 Argymhelliad Gweithdrefnol – Dylid cofnodi data perfformiad a werthusir neu yr ymchwilir iddynt pan nad oes unrhyw ddata neu leihad sylweddol mewn data at y daenlen "Ystadegau Archwilio Camerâu Sefydlog Wythnosol" fel tystiolaeth o'r adolygiad er mwyn cydymffurfio â NASPLE 9.14.6  Rhoddodd JM wybod i'r pwyllgor bod yr argymhelliad hwn yn ymwneud â'r ffaith nad oedd unrhyw ddata ar gael rhwng mis Ebrill a mis Tachwedd 2024 ar gyfer gweithdrefn benodol. Roedd hyn i'w briodoli i waith a oedd yn cael ei wneud i uwchraddio'r camerâu ar y llwybr hwnnw. Roedd y rheolwr ANPR yn ymwybodol o hyn ond nid oedd unrhyw nodyn wedi'i wneud rhag ofn na fyddi'r rheolwr ANPR ar gael.  Nodwyd bod gwelliant sylweddol wedi bod o ran archwiliad ANPR am fod yr adroddiad hwn wedi cael ei gyhoeddi â sicrwydd cyfyngedig ddwy flynedd yn ôl. |
| **CAM GWEITHREDU** | **Dim** |
| **3**  **JM** | Adolygiad Sicrwydd o'r Gyflogres  Sicrwydd Rhesymol  1 Argymhelliad Pwysig – Dylid sefydlu proses lle mae Gwasanaethau'r Trysorlys yn gweithio'n uniongyrchol gyda Phartneriaid Busnes yr Adran Adnoddau er mwyn cael hysbysiadau o newidiadau i amgylchiadau cyflogeion i'w prosesu cyn y dyddiad y daw pob newid i rym.  1 Argymhelliad Gweithdrefnol – Dylid ymgorffori'r gwiriadau manylach a sefydlwyd ar adeg yr adolygiad archwilio mewnol mewn perthynas â thaliadau goramser mewn trefniadau arferol fel rhan o brosesau gwirio misol.  1 Argymhelliad Gweithredol – Dylid ystyried diwygio geiriad llythyrau'r Adran Adnoddau Dynol a anfonir at gyflogeion mewn perthynas ag addasiadau sydd eu hangen i gyflog  Rhoddodd IW wybod i'r pwyllgor bod gwaith wrthi'n cael ei wneud i ddeall beth aeth o'i le a bod mesurau lliniaru yn cael eu rhoi ar waith. Mae'r gyflogres yn ddarostyngedig i derfyn amser, arsylwir ar newidiadau ac asesir risgiau, mae mecanwaith ar waith i ymyrryd os bydd risg fawr. |
| **CAM GWEITHREDU** | **Dim** |
| **4**  **JM** | Adolygiad Sicrwydd o Uned Reoli Sylfaenol Morgannwg Ganol  Sicrwydd Rhesymol  4 Argymhellion Pwysig –   1. Dylid cwblhau profion misol ar oleuadau argyfwng ym mhob gorsaf yn unol â deddfwriaeth. 2. Dylid cael cadarnhad bod swyddogion tân yng ngorsaf heddlu Treharris. 3. Er mwyn sicrhau diogelwch personél ac eiddo, a chydymffurfio â gofynion cyfreithiol, mae'n hanfodol bod Asesiadau Risg Tân yn cael eu cynnal yn rheolaidd. Dylid cymryd camau er mwyn trefnu Asesiadau Risg Tân yn ngorsafoedd heddlu Pontypridd a Threharris a dogfennu'r asesiadau hyn. 4. Er mwyn sicrhau amgylchedd gwaith diogel a chydymffurfio â gofynion cyfreithiol, dylid cynnal archwiliadau o dan y Rheoliadau Gweithrediadau Codi a Chyfarpar Codi bob chwe mis. Dylid cymryd camau i drefnu a dogfennu'r archwiliadau hyn, gan ddiogelu cyflogeion a lliniaru risgiau cyfreithiol ac ariannol posibl.   3 Argymhellion Gweithdrefnol –   1. Dylid cwblhau profion wythnosol ar larymau tân yn gyson ym mhob un o orsafoedd yr heddlu yn unol â Safonau Prydeinig a Gorchymyn Diwygio Rheoleiddio 2005 ar gyfer Systemau Synhwyro a Larymau Tân ar gyfer Adeiladau, sy'n nodi bod angen i bob system larymau tân mewn mangreoedd masnachol/busnes gael ei phrofi bob wythnos er mwyn sicrhau na fu unrhyw fethiant difrifol, a bod y system larymau tân mewn cyflwr da. 2. Dylid cwblhau archwiliadau gweledol wythnosol o gyfarpar diffodd tân yn gyson ym mhob gorsaf. 3. Dylid cwblhau Asesiad Risg Cyffredinol ar gyfer cyflogai rhif \*\*\*\*\*\* a diweddaru cofnodion – Roedd yr eitem hon eisoes wedi'i chwblhau'n brydlon yn unol â'r polisi. Fodd bynnag, nid oes tystiolaeth wedi'i darparu oherwydd ei natur sensitif.   Roedd cadarnhad wedi'i gael gan Heddlu De Cymru fod polisïau eisoes ar waith ar gyfer yr argymhellion gweithdrefnol hyn. Mae'r rheolwr busnes bellach wedi ychwanegu'r maes busnes hwn at agenda cyfarfod Pennaeth y Tîm Iechyd a Diogelwch er mwyn monitro archwiliadau/cydymffurfedd. |
| **CAM GWEITHREDU** | **Dylid uwchgyfeirio adroddiadau at y rheolwyr cyn cyrraedd cyfarfod y Cyd-bwyllgor Archwilio fel y gellir ymdrin â nhw'n gyflym a chadw pobl yn ddiogel (Yn unol â'r cais yn 7b1 hefyd)** |
| **7c** | **Strategaeth Archwilio a Chynllun Blynyddol (Diwygiedig)** |
| **FR** | Strategaeth Archwilio 2024/25 – Mae'n cael ei diwygio ar hyn o bryd, caiff fersiwn wedi'i diweddaru ei hanfon at yr aelodau pan fydd ar gael.  2025/26 – Mae cyfarfodydd cwmpasu wedi'u cynnal. Mae newidiadau yn cael eu hadolygu o hyd oherwydd sawl diwygiad sy'n cael eu gwneud yr wythnos hon. Mae'r mwyafrif o'r newidiadau i'w priodoli i'r ffaith bod heddluoedd eraill yng Nghymru wedi newid eu cynlluniau cydweithredol. Mae'r Cyfarwyddwr yn cymeradwyo'r strategaeth a bydd copi ar gael i'r aelodau cyn y cyfarfod anffurfiol ym mis Mawrth. |
| **CAM GWEITHREDU** | **Dylid anfon copïau o'r ddau adroddiad at yr aelodau a'u cyflwyno yn y cyfarfod anffurfiol ym mis Mawrth** |
| **8** | **HMICFRS** |
|  | **Diweddariad ar yr Adroddiad Arolygu** |
| **DL** | Mae'r adroddiad hwn yn amlinellu gweithgarwch HMICFRS rhwng 1 Tachwedd 2024 a 31 Ionawr 2025.  Mae'r adroddiad sydd wedi'i gyhoeddi yn y cyfnod hwn yn cynnwys:  1. Archwiliad o ymateb yr heddlu i achosion o anhrefn gyhoeddus ym mis Gorffennaf a mis Awst 2024: Tranche 1 – nododd DL nad oedd Heddlu De Cymru yn ymwneud yn benodol â rhan un ond ei fod wedi cael cais i gymryd rhan yn rhan dau.  Arolygiadau Diweddar/Arfaethedig:  1. Ymchwiliad Angiolini – Gwirfoddolodd i gymryd rhan  2. Arolygiad Cenedlaethol o Waith Diogelu Plant  Arolygiadau sy'n Mynd Rhagddynt:  1. Arolygiad ar y Cyd o Ddatrysiadau y Tu Allan i'r Llys ar gyfer Pobl Ifanc – Abertawe  Rhoddodd DL wybod i'r pwyllgor fod fformat yr adroddiad hwn wedi'i ddiweddaru ers y fersiwn flaenorol a'i fod bellach yn cynnwys adran ar gynnydd yn erbyn argymhellion yn unol â chais yr aelodau.  Mae Adran 1 yn nodi lefelau argymhellion HMICFRS a sut mae angen i bob lefel gael ei chymeradwyo. Caiff pob argymhelliad ei fonitro drwy fyrddau Prif Swyddogion.  Nid oes gan Heddlu De Cymru unrhyw argymhellion Lefel 1 ar hyn o bryd.  Mae argymhellion Lefel 2 yn deillio o arolygiadau thematig. Gall yr arolygiadau hyn gael eu cymeradwyo fel rhai sydd wedi'u cwblhau gan y Prif Gwnstabl.  Fel arfer, mae argymhellion Lefel 3 yn deillio o arolygiadau PEEL neu arolygiadau o heddluoedd penodol. Bydd angen i'r rhain gael eu cymeradwyo'n ffurfiol gan Arweinydd Cyswllt yr Heddlu drwy dimau arbenigol HMICFRS ac fel arfer cânt eu cwblhau yn ystod ailymweliadau/y cylch nesaf o arolygiadau. Gall hyn achosi oedi cyn cymeradwyo argymhellion ac, felly, caiff cynnydd yn erbyn argymhelliad ei gofnodi?  Ar hyn o bryd mae 149 o argymhellion ar yr adroddiad a nododd DL fod 2 wedi'u cymeradwyo'n ddiweddar.  Ni chafwyd unrhyw sylwadau gan yr aelodau. |
| **CAM GWEITHREDU** | **Dim** |
| **9** | **Cynnydd yn erbyn cynlluniau strategol – Heddlu De Cymru/Comisiynydd yr Heddlu a Throseddu** |
| **Comisiynydd yr Heddlu a Throseddu**  **Heddlu De Cymru** | Rhoddodd LJ wybod i'r pwyllgor y caiff Cynllun Comisiynydd yr Heddlu a Throseddu newydd Heddlu De Cymru ei gyflwyno yn y cyfarfod anffurfiol ym mis Mawrth. Ychwanegodd LJ mai cynllun cyntaf y Comisiynydd presennol yw hwn ac, felly, fod llawer o waith ymgynghori ac ymgysylltu wedi'i wneud er mwyn sicrhau bod y cynllun yn cyd-fynd yn union â blaenoriaethau'r Comisiynydd.  Rhoddodd IW wybod i'r pwyllgor ei bod yn rhy gynnar i roi diweddariad ar Gynllun Cyflawni'r Prif Gwnstabl newydd ar hyn o bryd. |
| **CAM GWEITHREDU** | **Dim** |
| **10** | **Rheoli Materion ac Ansicrwydd** |
| **10a** | **Cofrestr Materion ac Ansicrwydd – y Prif Gwnstabl** |
| **IW** | Rhoddodd IW ddiweddariad byr i'r pwyllgor ar bob mater ac ansicrwydd. Mae'r ansicrwydd newydd canlynol wedi'i ychwanegu at y gofrestr.   1. Parseli Cyflym – Rheoli'r Galw Cynyddol – mae canllawiau/polisi'r Heddlu yn cael eu datblygu/ei ddatblygu mewn ymgynghoriad â Chofrestrydd Troseddau'r Heddlu, Gwasanaethau Cyfiawnder, yr Uned Troseddau Cyfundrefnol Rhanbarthol a Swyddfa Cudd-wybodaeth yr Heddlu er mwyn ystyried ymateb priodol i droseddau a gaiff ei adolygu yng nghyfarfod y Grŵp Arian ym mis Chwefror.   Mae'r mater canlynol wedi cael ei ostwng o Goch i Oren a'i drosglwyddo i gofnod materion lleol er mwyn iddo allu cael ei fonitro'n barhaus:   1. Ôl-groniad o Geisiadau Rhyddid Gwybodaeth a Hysbysiad Gorfodi Swyddfa'r Comisiynydd Gwybodaeth – Mae cynllun gweithredu i ddileu'r ôl-groniad ar waith ac ar y trywydd iawn i gydymffurfio erbyn terfyn amser Swyddfa'r Comisiynydd Gwybodaeth, sef 20 Tachwedd 2024. Adborth cadarnhaol gan Swyddfa'r Comisiynydd Gwybodaeth. Mae swyddi gwag aelodau o staff hefyd wedi'u llenwi.   Rhoddodd IW ddiweddariad hefyd am rai o'r materion sefydlog a oedd yn cynnwys y wybodaeth isod:   1. Cyflwr Adeilad Gorsaf Heddlu Canol Caerdydd – Mae pob risg uniongyrchol o niwed wedi'i lliniaru. Mae gwaith cydymffurfedd wedi dechrau er mwyn gwneud yn siŵr bod yr adeilad yn cydymffurfio â deddfwriaeth, a fydd wedi'i gwblhau erbyn mis Ebrill 2025. 2. Bregusrwydd Seilwaith Uned 2 – Mae pob bygythiad uniongyrchol wedi'i liniaru. Mae proffiliau rolau ar gyfer swyddi rhwydwaith rheoli ychwanegol yn cael eu datblygu gyda'r nod o'u rhoi ar waith ym mis Chwefror 2025. |
| **CAM GWEITHREDU** | **Dim** |
| **10b** | **Cofrestr Risg - y Comisiynydd** |
| **DHY**  **LJ** | Esboniodd DHY y risgiau ariannol sy'n gysylltiedig â'r diffygion cyllid systematig a wynebir gan Heddlu De Cymru a heddluoedd eraill yng Nghymru.  Bu cynnydd o 7.37% yn y praesept ond mae twf cyllid craidd yn dal i fod islaw chwyddiant gyda Statws Prifddinas a'r Ardoll Brentisiaethau yn dal i fod yn faterion ariannol y mae angen eu datrys er mwyn rhoi cyllid teg i Heddlu De Cymru.  Cymeradwywyd Rhaglen Cyfalaf 4 Blynedd hyd at 2028/29 gan Banel yr Heddlu a Throseddu. Mae'r rhaglen hon yn cynnwys prosiectau pwysig y bydd angen eu rheoli'n ofalus er mwyn cadw prosiectau o fewn y gyllideb.  Rhoddodd DHY wybod i'r pwyllgor y caiff y ddwy risg ariannol sydd yn y gofrestr ar hyn o bryd eu cyfuno i ffurfio un risg sy'n ymwneud â materion cyllido systemig yn hytrach na'r rhagolwg tymor byrrach presennol.  1 risg goch newydd ers y cyfarfod blaenorol:   1. Mae'r llywodraeth newydd wedi cyhoeddi ei bod yn bwriadu cynnal adolygiad o'r dirwedd blismona. Caiff papur gwyn ei gyhoeddi yn ystod Gwanwyn 2025. Gallai'r papur gwyn hwn gynnwys newidiadau i rolau a chylchoedd gwaith Swyddfeydd Comisiynwyr yr Heddlu ac mae pryderon nad oes ystyriaeth lawn wedi'i rhoi i'r cyd-destun Cymreig, am fod llawer o wasanaethau eisoes wedi'u datganoli i Lywodraeth Cymru. Mae'r Llywodraeth hefyd wedi cyhoeddi canolfan perfformiad ganolog newydd ac mae ffocws ar Blismona yn y Gymdogaeth hefyd wedi'i gyhoeddi. |
| **CAM GWEITHREDU** | **Gofynnodd PO am gael y wybodaeth ddiweddaraf am y risgiau hyn fel Pwyllgor** |
| **11** | **Cyflwyniad diolch i'r aelodau** |
|  | Nodwyd mai cyfarfod olaf AS yw hwn a diolchwyd iddi am ei hamser gyda'r Cyd-bwyllgor Archwilio.  Rhoddwyd plac i AS ar ran y Comisiynydd a'r Prif Gwnstabl a chafodd flodau gan y Cadeirydd. |
| **CAM GWEITHREDU** | **Dim** |
| **12** | **UNRHYW FATER ARALL** |
|  | Rhaglen waith  Dim sylwadau ynghylch y rhaglen waith |
| **CAM GWEITHREDU** | **Dim** |

|  |  |
| --- | --- |
| **Rhestr o Gyfarfodydd Ffurfiol 2025** | **Rhestr o Gyfarfodydd Anffurfiol 2025** |
| 4 Gorffennaf 2025 | 28 Mawrth 2025 |
| 29 Hydref 2025 |  |
|  |  |
|  |  |